На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'', број 1/2015…10/2022), Скупштина општине Чајетина, на седници одржаној дана 22.06 .2023. године, донела је

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „АЛК НЕКРЕТНИНЕ“ ДОО БЕОГРАД-ВРАЧАР И МИЛОЈА ОБРАДОВИЋА ИЗ БЕОГРАДА**

**Члан 1.**

Овом одлуком о уређивању грађевинског земљишта предвиђа се извођење радова на реконструкцији моста у улици Миладина Пећинара, код зграде полицијске испоставе Златибор и набавка асфалта разних марки за потребе уређивања површина јавне намене од стране КЈП „Златибор“.

**Члан 2.**

 На основу достављеног предмера и предрачуна грађевинских радова и извршене стручне контроле предмера и предрачуна по налогу Комисије за контролу извршених грађевинских радова, укупна вредност предметних радова на реконструкцији моста износи **17.460.401,70** динара без ПДВ-а, док се набавка асфалта планира у износу од **10.000.000,00** динара, према достављеним појединачним ценама чију контролу је извршио овлашћени судски вештак.

**Члан 3.**

Инвеститори граде два хотела на Златибору, на кат.парцели број 4445/51 и на кат. парцели број 4445/59, обе КО Чајетина, за које су од стране Општинске управе Чајетина издата решења о грађевинској дозволи ROP-CAJ-20464-CPI-3/2023, заводни број 351-213/2023-03 од 5. маја 2023. године, којим су именовани инвеститори у обавези плаћања доприноса за уређивање грађевинског земљишта у износу од **28.346.463,00** динара и ROP-CAJ-28608-CPI-3/2023, заводни број 351-23/223-03, којим су именовани инвеститори у обавези плаћања доприноса за уређивање грађевинског земљишта у износу од **17.240.872,00** динара.

**Члан 4.**

Инвеститори ће извести наведене радове и набавити асфалт из члана 1. и након потврде надлежног надзорног органа извршиће се коначни обрачун којим ће вредност изведених радова бити умањена од утврђеног доприноса за уређивање грађевинског земљишта.

**Члан 5.**

 Овлашћује се запослени у Општинској управи у смислу члана 21. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022) да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400-726/2023-01 од 22.06.2023. године**

**ПРЕДСЕДНИК**

 **Скупштине општине,**

*Арсен Ђурић*